కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆస్ట్రేలియాపై విరాట్ కోహ్లీ రికార్డ్ అర్ధశతకం..!
ఇన్నింగ్స్‌ తొలి ఓవర్‌లోనే ఓపెనర్ రోహిత్ శర్మ డకౌటవడంతో క్రీజులోకి వచ్చిన విరాట్ కోహ్లీ.. శిఖర్ ధావన్‌తో కలిసి రెండో వికెట్‌కి 38 పరుగులు, అంబటి రాయుడితో కలిసి 37 పరుగులు, విజయ్ శంకర్‌తో కలిసి 50 పరుగుల భాగస్వామ్యాన్ని నెలకొల్పాడు.
Samayam Telugu | Updated:
Mar 5, 2019, 03:30PM IST
ఆస్ట్రేలియాపై విరాట్ కోహ్లీ రికార్డ్ అర్ధశతకం..!
హైలైట్స్
వన్డే కెరీర్‌లో 50 అర్ధశతకాన్ని పూర్తి చేసుకున్న విరాట్ కోహ్లి
రోహిత్ శర్మ డకౌటవడంతో తొలి ఓవర్‌లోనే క్రీజులోకి వచ్చిన కెప్టెన్
ధావన్, రాయుడు, శంకర్‌తో కీలక భాగస్వామ్యాలు
ఆస్ట్రేలియాతో నాగ్‌పూర్ వేదికగా జరుగుతున్న రెండో వన్డేలో భారత కెప్టెన్ విరాట్ కోహ్లీ అర్ధశతకంతో చెలరేగాడు. 55 బంతుల్లోనే 5x4 సాయంతో 50 పరుగులు చేసిన కోహ్లీ.. వన్డే కెరీర్‌లో 50వ హాఫ్ సెంచరీని తన ఖాతాలో వేసుకున్నాడు. వన్డేల్లో ఇప్పటికే కోహ్లీ 39 శతకాలు సాధించిన విషయం తెలిసిందే.
ఇన్నింగ్స్‌ తొలి ఓవర్‌లోనే ఓపెనర్ రోహిత్ శర్మ డకౌటవడంతో క్రీజులోకి వచ్చిన విరాట్ కోహ్లీ.. శిఖర్ ధావన్‌తో కలిసి రెండో వికెట్‌కి 38 పరుగులు, అంబటి రాయుడితో కలిసి 37 పరుగులు, విజయ్ శంకర్‌తో కలిసి 50 పరుగుల భాగస్వామ్యాన్ని నెలకొల్పాడు. దీంతో.. 26 ఓవర్లు ముగిసే సమయానికి భారత్ 128/3తో కొనసాగుతోంది.
ఇన్నింగ్స్‌ తొలి ఓవర్‌లోనే ఓపెనర్ రోహిత్ శర్మ (0: 6 బంతుల్లో) డకౌటవగా.. కాసేపు దూకుడుగా ఆడిన మరో ఓపెనర్ శిఖర్ ధావన్ (21: 29 బంతుల్లో 4x4) 9వ ఓవర్‌లో పెవిలియన్ చేరాడు. పాట్ కమిన్స్ బౌలింగ్‌లో అప్పర్‌కట్‌కి ప్రయత్నించి రోహిత్ శర్మ ఫీల్డర్ ఆడమ్ జంపాకి క్యాచ్ ఇచ్చి ఔటవగా.. శిఖర్ ధావన్ స్పిన్నర్ మాక్స్‌వెల్ బౌలింగ్‌లో ఎల్బీడబ్ల్యూగా ఔటయ్యాడు. అనంతరం ఇన్నింగ్స్‌ 17వ ఓవర్ వేసిన స్పిన్నర్ నాథన్ లయన్ బౌలింగ్‌లో బంతిని అంచనా వేయడంలో విఫలమైన అంబటి రాయుడు (18: 32 బంతుల్లో 2x4) ఎల్బీడబ్ల్యూ రూపంలో ఔటయ్యాడు. లెగ్‌ స్టంప్‌ లైన్‌పై పడిన బంతి రాయుడి ప్యాడ్స్‌ను తాకగా.. అంపైర్ వేలెత్తేశాడు. కానీ.. అంపైర్ నిర్ణయాన్ని సవాల్ చేస్తూ డీఆర్‌ఎస్‌కి వెళ్లిన రాయుడికి నిరాశే ఎదురైంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.